171 
have fortalt mig, at de have sejlet med Sten til Ringkjøbing paa 
de Steder, hvor Køerne nu græsse. Ved de store Udtørrings¬ 
arbejder, som i de sidste 25 Aar have været i Gang der paa 
Egnen, og som endnu stadig drives, er Vandet imidlertid ledet 
bort, og Resultatet heraf er blevet, at Vest-Stadilfjord nu er en 
Indsø med fuldkomment fersk Vand, og at Øst-Stadilfjord nu kun 
ved en ret ubetydelig Aa staar i Forbindelse med Ringkjøbingfjord, 
der jo selv i de fleste Aaringer gennem Nymindegab staar i For¬ 
bindelse med Havet. At disse store Udtørringsarbejder væsentlig 
have modificeret Landets Udseende, dets Fauna og Flora, er en 
Selvfølge; endnu er den lave Klitrække, der har begrænset det be¬ 
tydelige Vandareal mellem Ringkjøbingfjord og Stadilfjord paa Øst¬ 
siden, synlig nok, men Klitternes Vegetation er allerede nu nærmest 
en Hedevegetation, der med sin brune Farve grelt og skarpt stikker 
af mod de inddæmmede Enges grønne^ Kulør. Kun nu og da, hvor 
Jordbundens Vandholdighed ved Klittens Fod er større, træffe vi 
en righoldigere Flora med et, som det synes mig, noget eget 
Præg, karakteriseret ved Narthecium, Pinguicula , Drosera, Myrica , 
Eriophorum men ganske særlig Erica. Paa Vandenes Fauna har 
denne mere eller mindre Udelukning fra Havet og deraf følgende 
Afsaltning af Vandet haft stor Indflydelse. 
Jeg tror, at man vanskelig vil kunne finde nogen Egn, der ypper¬ 
ligere egner sig til Studiet af Havfaunaens gradvise Omdannelse og 
Overgang gennem Brakvandsfaunaen til en ren, ublandet Ferskvands¬ 
fauna. I den korte Tid, jeg kunde opholde mig paa Egnen, blev 
dette mig hurtig indlysende. Medens den sydlige Del af Ring¬ 
kjøbingfjord med Krabber, Cardiwn, Mya o. a. næsten har en ublandet 
Saltvandsfauna, forandres Forholdet i Fjordens nordlige Del, hvor 
vi allerede træffe Bithynia, Cyclas og Phryganeer, samtidig med 
at enkelte Krabber og store My sid es vænne noksom godtgøre, 
at Vandet dog ikke er helt ferskt. Komme vi ind i Øst-Stadilfjord, 
forandres Forholdet betydelig; Floraen er en udpræget Ferskvands¬ 
flora, særlig karakteriseret af Stratiotes , som danner enorme Dækker 
paa Bunden af Søen. En Gang om Aaret, fortalte Fiskeren mig, 
